《虏中作四首 其三》
宋代·刘跂

人物分多种，迁流不见经。已无燕代色，但有犬羊腥。

海马生难驭，山苗煮始青。舜韶方九奏，异类合来庭。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。